ગેંગ રેપની ઘટનાનો ઘટનાક્રમ જેટલો પેચીદો છે, તેટલો જ જટિલ તેની ફરિયાદનો ઘટનાક્રમ છે. પીડિતાએ ઘટનાની વાત પરિવારમાં કરી ત્યારે પરિવારે ૧૮૧ અભયમમાં જાણ કરી પીડિતાનું કાઉન્સેલિંગ કરાવ્યા પછી ઈસનપુર પોલીસ સ્ટેશનમાં ફરિયાદ કરાવી હતી. ઈસનપુર પોલીસે સિફતપૂર્વક ઝીરો નંબરથી ગુનો નોંધી ઘટના ત્રણ મહિના પહેલા સેટેલાઈટથી શરૂ થઈ હોવાનું જણાવી ફરિયાદ સેટેલાઈટ પોલીસને મોકલી આપી હતી. કહેવાય છે કે, આ ફરિયાદ સેટેલાઈટ પોલીસને મોકલાઈ ત્યાં સુધી સિનિયર અધિકારીઓને આટલી ગંભીર બાબતની જાણ જ નહોતી કરાઈ.